PATVIRTINTA

Buivydiškių pagrindinės mokyklos

direktoriaus 2020 m. rugpjūčio 17 d.

įsakymu Nr. V1- 72

**BUIVYDIŠKIŲ PAGRINDINĖS MOKYKLOS**

**GAIRĖS DĖL UGDYMO ORGANIZAVIMO YPATINGŲ APLINKYBIŲ LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

**I SKYRIUS**

**BENDROSIOS NUOSTATOS**

1. Gairės dėl ugdymo organizavimo ypatingų aplinkybių laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (toliau – Gairės) reglamentuoja ugdymo proceso organizavimą pagal ikimokyklinio, priešmokyklinio, pradinio ir pagrindinio ugdymo programas Buivydiškių pagrindinėje mokykloje (toliau – Mokykla) ir (ar) jos skyriuose karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei (temperatūra mokyklos ir (ar) gyvenamojoje teritorijoje -20 °C ar žemesnė, 1-5 klasių mokiniams; -25 °C ar žemesnė – 6-10 klasių mokiniams; +30 °C ar aukštesnė; gaisras; potvynis ir kt.), laikotarpiu (toliau – ypatingos aplinkybės) ar esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso būdu (šilumos tinklų, vandentiekio, elektros tinklų ar kt. avarija, vyksta būtini remonto darbai mokykloje ir kt.).
2. Gairės parengtas vadovaujantis Lietuvos Respublikos švietimo, mokslo ir sporto ministro 2020 kovo 16 d. įsakymu Nr. V-372 patvirtintomis Rekomendacijomis dėl ugdymo proceso organizavimo nuotoliniu būdu.
3. Su šiomis Gairėmis elektroninėmis priemonėmis supažindinami visi Mokyklos pedagogai, mokinių tėvai ir 1-10 klasių mokiniai.

**II. UGDYMO PROCESO ORGANIZAVIMAS**

1. Nesant valstybės lygio ar Mokyklos steigėjo sprendimų dėl ugdymo proceso organizavimo ypatingųjų aplinkybių metu, sprendimas dėl ugdymo proceso organizavimo priima mokyklos direktorius.
2. Ypatingomis aplinkybėmis ugdymo procesas gali būti laikinai stabdomas, koreguojamas, vykdymas nuotoliniu būdu arba derinant nuotolinį ir įprastą ugdymo proceso organizavimo būdus (mišriu būdu).
3. Koreguojant ugdymo procesą, gali būti:

6.1. keičiamas pamokų pradžios ir pabaigos laikas;

6.2. keičiama pamokų trukmė;

6.3. ugdymas organizuojamas kitose aplinkose;

6.4. priimami kiti sprendimai.

1. Sprendimas stabdyti ugdymo procesą priimamas tik tuo atveju, kai jo negalima organizuoti nuotoliniu būdu ar kitose aplinkose.
2. Priėmus sprendimą dėl ugdymo proceso stabdymo, psichologinė ir socialinio pedagogo konsultacijos vykdomos nuotoliniu būdu (jei tai įmanoma).
3. Apie priimtus sprendimus stabdyti ugdymo procesą ar jį organizuoti nuotoliniu būdu ar mišriu būdu Mokyklos vadovas informuoja Mokyklos steigėją.
4. Mokykla, priėmusi sprendimą organizuoti ugdymo procesą nuotoliniu ar mišriu būdu vadovaujasi Buivydiškių pagrindinės mokyklos direktoriaus 2020 m. kovo 25 d. įsakymu Nr. V-25 patvirtintu Ugdymo proceso organizavimo nuotoliniu būdu tvarkos aprašu.
5. Priėmus sprendimą organizuoti ugdymo procesą nuotoliniu ar mišriu būdu, Mokykla įvertina visų mokinių, besimokančių pagal priešmokyklinio, pradinio ir pagrindinio ugdymo programas, galimybes dalyvauti ugdyme. Mokiniams, neturintiems įrenginių, reikalingų dalyvavimui ugdyme, Mokykla, pagal galimybes priemonėmis mokinius aprūpina. Mokinių tėvams įrenginiai išduodami pasirašant perdavimo-priėmimo aktą.
6. Jei mokinys ugdymo procese nuotoliniu būdu negali dalyvauti dėl sąlygų šeimoje, jam sudaromos sąlygos mokytis mokykloje (jei tai įmanoma).
7. Apie priimtus sprendimus dėl ugdymo proceso organizavimo ypatingomis aplinkybėmis Mokyklos vadovas ar jo įgaliotas asmuo informuoja Mokyklos bendruomenę pranešimais elektroniniame dienyne, Mokyklos svetainėje ir Mokyklos facebook paskyroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_